Førerhund

alt=En labrador retriever-førerhund på jobb.|thumb|Lys labrador retriever-førerhund på jobb.
En førerhund er en spesialtrent servicehund som bistår blinde og svaksynte med å ferdes trygt og selvstendig i omgivelsene. 

Hunden er opplært til å lede brukeren utenom hindringer, markere kantstein, og på kommando finne blant annet fotgjengeroverganger, dører, trapper og andre viktige orienteringspunkter. Førerhunder kan også utføre enkle oppgaver som å plukke opp tapte gjenstander, men de kan ikke tolke trafikklys og handler alltid på kommando fra brukeren.

 Historie 
Det finnes kilder som tyder på at hunder har assistert blinde mennesker i flere hundre år. Den eldste kjente skriftlige referansen er fra 1247, da Thomas av Celano siterte Frans av Assisi på at han hadde sett en blind mann bli ledet av en liten hund.Guerra, J. A. (red.): San Francisco de Asís. Escritos. Biografías. Documentos de la época. Madrid: Biblioteca de Autores Cristianos, 144. Også i populære vers og litterære verk fra 1500- og 1800-tallet finnes beskrivelser av blinde personer som ledes av hunder, blant annet hos Elizabeth Barrett Browning i Aurora Leigh og hos Charles Dickens i Et juleeventyr. Arkeologiske funn, som et veggmaleri fra Herculaneum (79 e.Kr.), viser også motiv av en blind mann ledet av en hund.G. A. Fishman, "When your eyes have a wet nose: the evolution of the use of guide dogs and establishing the seeing eye", Survey of Ophthalmology, vol. 48, nr. 4, s. 452–458, juli 2003, .

Systematisk trening av førerhunder startet i Tyskland under første verdenskrig, der skoler ble etablert for å hjelpe soldater som hadde mistet synet. Den første organiserte førerhundskolen ble grunnlagt i Oldenburg i 1916 av Heinrich Stalling. 

Internasjonal oppmerksomhet kom først da den amerikanske hundeoppdretteren Dorothy Harrison Eustis i 1927 skrev en artikkel i The Saturday Evening Post om en førerhundskole i Potsdam. Dette inspirerte Morris Frank fra USA, som reiste til Sveits, ble trent med en hund kalt «Buddy», og senere returnerte til hjemlandet hvor han og Eustis grunnla The Seeing Eye i 1929 – den første amerikanske førerhundskolen.

I Storbritannia ble de første førerhundene – fire schæferhunder – utdelt til krigsveteraner i 1931. I 1934 ble The Guide Dogs for the Blind Association etablert.

 Førerhunder i Norge 
Per 2024 finnes det om lag 300 arbeidende førerhunder i Norge, og over 20 000 globalt. Førerhunden fungerer som hjelpemiddel, ledsager og familimedlem, og er klassifisert som et teknisk hjelpemiddel som brukeren kan søke støtte for gjennom NAV.

 Førerhundskoler 
Det utdannes førerhunder ved flere institusjoner i Norge:
 Lions Førerhundskole og Mobilitetsenter
 Norges Blindeforbunds førerhundskole
 Hundeskolen Veiviseren
 Lund hundetjenester
 Referanser 

 Eksterne lenker 

 Utdanning.no sin yrkesbeskrivelse av førerhundtrener

Kategori:Brukshundtyper
Kategori:Hjelpemidler